gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3867, del 30-10-2000 (2000/8533)

Expedient núm. 322/2000. Adjudicació del servei d'arxiu extern i d'arxiu central de radiografies actives.
---------------------------------------------------------------------------------------------------------

### Dades del document

Número de DOGV
:   3867

Data del DOGV
:   30-10-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/8533


Data del document
:   19-10-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * arxiu
    * adjudicació de contracte administratiu
    * diagnòstic mèdic
    * licitació

Expedient núm. 322/2000. Adjudicació del servei d'arxiu extern i d'arxiu central de radiografies actives. [2000/X8533]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda Blasco Ibáñez, 17, 46144 València. Telèfon 19 407 06 54, fax 96 386 26 71.
  
c) Número d'expedient: 322/2000.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: servei d'arxiu extern i d'arxiu central de radiografies actives.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.772 de 15 de juny de 2000, BOE núm. 154 de 28 de juny de 2000, i DOCE núm. S-116 de 20 de juny de 2000. Correcció d'errades DOGV núm. 3.797, de 20 de juliol de 2000, BOE núm. 185 de 3 d'agost de 2000, i DOCE núm. S-138 de 21 de juliol de 2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quaranta-cinc milions cinquanta-tres mil vuit-centes noranta-quatre pessetes (18.836.256 pessetes / 270.779,36 euros).
  
5. Adjudicació
  
a) Data: 20 de setembre de 2000.
  
b) Contractista: MDA Archivos, SA.
  
c) Nacionalitat: espanyola.
  
d) Import d'adjudicació: trenta-vuit milions tres-centes noranta-nou mil sis-centes noranta-sis pessetes (27.728.079 pessetes / 230.786,82 euros).
Diari Oficial de la Generalitat Valenciana


Sumari del DOGV 3818, del 21-08-2000 (2000/6631)

Expedient número 2000/01/40. Adjudicació de l'adquisició de llicències de programari d'ofimàtica per a la Conselleria d'Agricultura, Pesca i Alimentació.
---------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/6631


Data del document
:   24-07-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * programari
    * adjudicació de contracte administratiu

Expedient número 2000/01/40. Adjudicació de l'adquisició de llicències de programari d'ofimàtica per a la Conselleria d'Agricultura, Pesca i Alimentació. [2000/X6631]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 2000/01/40
  
2. Objecte del contracte
  
a) Tipus de contracte: subministrament
  
b) Descripció de l'objecte: adquisició de llicències de programari d'ofimàtica per a la Conselleria d'Agricultura, Pesca i Alimentació
  
c) Diari oficial i data de publicació de l'anunci de licitació: DOGV de 06.06.2000.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: subhasta
  
4. Pressupost de base de licitació
  
Import total: 6.000.000 PTA/36.060,73 euros.
  
5. Adjudicació
  
a) Data: 17.07.2000
  
b) Contractista: Fujitsu ICL España, SA.
  
c) Nacionalitat: espanyola.
  
d) Import d'adjudicació: 5.160.395 PTA/31.014,60 euros.
Diari Oficial de la Generalitat Valenciana


Sumari del DOGV 3903, del 22-12-2000 (2000/9586)

RESOLUCIÓ de 20 de novembre de 2000, de la Conselleria d'Economia, Hisenda i Ocupació, per la qual s'autoritza determinada generació de crèdits en el capítol II del programa 511.10, Direcció i Serveis Generals, de la Conselleria d'Obres Públiques, Urbanisme i Transports, per import de trenta-set milions quatre-centes vint-i-tres mil dues-centes noranta-vuit pessetes (32.084.910 PTA) Exp. 08.017/2000/281.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9586


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de novembre de 2000, de la Conselleria d'Economia, Hisenda i Ocupació, per la qual s'autoritza determinada generació de crèdits en el capítol II del programa 511.10, Direcció i Serveis Generals, de la Conselleria d'Obres Públiques, Urbanisme i Transports, per import de trenta-set milions quatre-centes vint-i-tres mil dues-centes noranta-vuit pessetes (10.307.727 PTA) Exp. 08.017/2000/281. [2000/A9586]
  
A fi de dotar de cobertura pressupostària determinades actuacions de la Conselleria d'Obres Públiques, Urbanisme i Transports, es proposa una generació de crèdits en el capítol II del programa 511.10, Direcció i Serveis Generals, que es finança amb ingressos de reintegraments de despeses, anticipats als adjudicataris de contractes d'obres, en concepte de despeses d'inserció d'anuncis de licitacions de contractes, per un import de 05.967.241 pessetes.
  
En conseqüència, i d'acord amb els articles 18 i 20 de la Llei 10/1999, de Pressupostos de la Generalitat Valenciana per a 2000, resolc:
  
Primer
  
S'autoritza l'augment en el pressupost d'ingressos en el subconcepte 390.08 per import de 51.651.068 pessetes.
  
Segon
  
S'autoritza la generació de crèdit en l'aplicació pressupostària 21.05.138.70.0 per un import de 13.510.207 pessetes.
  
València, 20 de novembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3873, del 08-11-2000 (2000/8756)

RESOLUCIÓ de 5 d'octubre de 2000, de la Universitat de València, per la qual nomena, en virtut de concurs, el senyor José Antonio Aparisi Caudell professor titular d'escola universitària de l'àrea de coneixement d'Economia Financera i Comptabilitat.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8756


Organisme emissor
:   Universitat de València

Tipus de document
:   Resolució

RESOLUCIÓ de 5 d'octubre de 2000, de la Universitat de València, per la qual nomena, en virtut de concurs, el senyor José Antonio Aparisi Caudell professor titular d'escola universitària de l'àrea de coneixement d'Economia Financera i Comptabilitat. [2000/Q8756]
  
D'acord amb la proposta formulada per la comissió constituïda per a jutjar el concurs convocat per la Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professor titular d'escola universitària (concurs número 107/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar el senyor José Antonio Aparisi Caudell professor titular d'escola universitària, de l'àrea de coneixement d'Economia Financera i Comptabilitat, adscrita al Departament de Comptabilitat.
Diari Oficial de la Generalitat Valenciana


Sumari del DOGV 3784, del 03-07-2000 (2000/5542)

CORRECCIÓ d'errades de la Resolució de 23 de juny de 2000, de la Universitat Politècnica de València, per la qual es publiquen les llistes definitives d'admesos en el procés específic de promoció interna per a accedir al grup C, sector d'administració general, administratius, en aplicació de la disposició addicional quarta del Decret 33/1999, de 9 de març.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5542


Organisme emissor
:   Universitat Politècnica de València

Tipus de document
:   Correcció d'errades

CORRECCIÓ d'errades de la Resolució de 23 de juny de 2000, de la Universitat Politècnica de València, per la qual es publiquen les llistes definitives d'admesos en el procés específic de promoció interna per a accedir al grup C, sector d'administració general, administratius, en aplicació de la disposició addicional quarta del Decret 33/1999, de 9 de març. [2000/X5542]
  
Detectades errades en la publicació de la Resolució de 23 de juny de 2000, de la Universitat Politècnica de València (DOGV núm. 3.780, de 27 de juny de 2000), per la qual es publiquen les llistes definitives d'admesos en el procés específic de promoció interna per a accedir al grup C, sector d'administració general, administratius, en aplicació de la disposició addicional quarta del Decret 33/1999, de 9 de març (Convocatòria de 17 de maig de 2000, DOGV núm. 3.755, de 23 de maig de 2000).
  
Amb l'objecte de procedir a l'esmena dels esmentats errors de publicació, aquest Rectorat, fent ús de les atribucions que li han estat conferides per l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de normativa aplicable, resol:
  
Procedir a la correcció d'errors següents:
  
Primer
  
En l'annex I (llista definitiva d'admesos), per omissió no figura en la llista d'admesos la senyora Mª. del Carmen Esteban Cortell, amb el DNI núm. 33588380.
  
Ha de figurar juntament amb la resta de la llista publicada la senyora Mª. del Carmen Esteban Cortell, amb el DNI núm. 45477377.
  
Segon
  
En l'annex II (en la versió en castellà), on diu: «Fecha de realización del primer ejercicio: 8 de julio de 2000»; ha de dir: «Fecha de realización del primer ejercicio: 18 de julio de 2000».
  
València, 27 de juny de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3791, del 12-07-2000 (2000/5108)

Rotlle d'apel·lació número 706/1999. Cèdula de notificació.
-----------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5108


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 706/1999. Cèdula de notificació. [2000/M5108]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 706/1999, que prové de test. particulars número 302/1998, del Jutjat de Primera Instància número 6 de Gandia, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
Encapçalament
  
Presidenta: María Carmen Escrig Orenga.
  
Magistrats:
  
- Gonzalo Caruana Font de Mora
  
- Antonio Pardo Lloréns.
  
València, 7 d'abril de 2000
  
La Secció Novena de l'Audiència Provincial de València, sent-ne ponent Antonio Pardo Lloréns, ha vist aquest rotlle d'apel·lació número 706/1999, que prové de les actuacions test. part. mesures provisionals promogudes davant del Jutjat de Primera Instància número 6 de Gandia, amb el número 302/1998, entre les parts; d'una, com a demandant apel·lant, el senyor Francisco Mas Belda, representat pel procurador dels tribunals senyor Frexes Castrillo, i de l'altra, com a demandada apel·lada, la senyora María Isabel Vidal Martínez, sent-ne part el Ministeri Fiscal, sobre mesures provisionals, en virtut del recurs d'apel·lació interposat per la demandant.
  
Decisió
  
Que, estimant el recurs d'apel·lació plantejat contra la sentència dictada per la jutgessa de Primera Instància número 6 substituta de Gandia, en procediment de mesures provisionals número 302/1998, hem de revocar-la i la revoquem i hem de declarar i declarem que no pertoca concedir litis expensae a Isabel Vidal Martínez per a litigar en juidci de separació conjugal contra el seu espós Francisco Mas Belda.
  
No s'imposen les costes d'una i d'altra instància.
  
Notifiqueu aquesta resolució a les parts que han comparegut i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Mª Isabel Vidal Martínez, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3825, del 30-08-2000 (2000/7021)

RESOLUCIÓ de 18 d'agost del 2000, de la Direcció General per als Recursos Humans i Econòmics, per la qual cita les persones interessades en el recurs número 02/989/2000.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/7021


Organisme emissor
:   Conselleria de Sanitat

Tipus de document
:   Resolució

RESOLUCIÓ de 18 d'agost del 2000, de la Direcció General per als Recursos Humans i Econòmics, per la qual cita les persones interessades en el recurs número 02/989/2000. [2000/Q7021]
  
La Sessió Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a aquesta unitat administrativa l'expedient referent al procediment que es descriu a continuació:
  
Recurrent: Luis Lozano Marcadal (Federació de Serveis Públics, UGT).
  
Persones interessades: les participants en les convocatòries per a la provisió de places vacants dels centres de salut pública, funcionaris d'administració especial, dependents de la Conselleria de Sanitat (resolucions d'11 de maig del 2000, del director general per als Recursos Humans i Econòmics, publicades en el DOGV número 3.756, de 24 de maig de 2000).
  
Assumpte: recurs contenciós administratiu interposat contra les resolucions d'11 de maig del 2000, del director general per als Recursos Humans i Econòmics, que convoquen concursos oposició per a la provisió de places dels centres de salut pública, funcionaris d'administració especial, dependents de la Conselleria de Sanitat, publicades en el Diari Oficial de la Generalitat Valenciana número 3.756, de 24 de maig de 2000.
  
Referència del tribunal: recurs número 02/989/2000.
  
De conformitat amb el que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit perquè puguen comparéixer en les actuacions judicials en el termini de nou dies, si convé al seu dret, com a demandades, i se'ls adverteix que hi han de comparéixer ben representades, de la manera que estableixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3770, del 13-06-2000 (2000/4799)

CORRECCIÓ d'errades de l'Ordre de 22 de desembre de 1999, de la Conselleria de Cultura, Educació i Ciència, per la qual es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3770

Data del DOGV
:   13-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4799


Data del document
:   17-05-2000

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * investigació científica
    * tecnologia
    * suport econòmic
    * assignació per estudis

CORRECCIÓ d'errades de l'Ordre de 22 de desembre de 1999, de la Conselleria de Cultura, Educació i Ciència, per la qual es convoquen diferents tipus d'ajudes i beques per al foment de la investigació científica i el desenrotllament tecnològic a la Comunitat Valenciana. [2000/X4799]
  
Advertida errada en el text de l'annex VIII de l'Ordre de 22 de desembre de 1999, publicada en el DOGV núm. 3.656, de 30.12.1999, procedix la seua correcció en els següents termes:
  
En l'annex VIII, Convocatòria d'ajudes per a xarxes temàtiques, pàgina 21.111, en el punt 3, Període d'execució de l'activitat, tant en la versió en castellà com en la versió en valencià:
  
On diu: «Fins al 30 de novembre de 2001»; ha de dir: «Fins al 30 de novembre de 2000».
Diari Oficial de la Generalitat Valenciana


Sumari del DOGV 3767, del 08-06-2000 (2000/4258)

Informació pública de l'aprovació de les bases específiques i la convocatòria per a la provisió, mitjançant promoció interna, de dues places d'administratiu.
-------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4258


Data del document
:   11-05-2000

Organisme emissor
:   Ajuntament d'Onil

Tipus de document
:   Convocatòria

Descriptors 

:   * Onil
    * professió administrativa
    * administració local
    * concurs administratiu

Informació pública de l'aprovació de les bases específiques i la convocatòria per a la provisió, mitjançant promoció interna, de dues places d'administratiu. [2000/F4258]
  
La Comissió de Govern, en la sessió del dia 13 de març de 2000, va acordar aprovar les bases específiques i la convocatòria per a la provisió, per promoció interna, de dues places de funcionari, administratiu, de l'Ajuntament d'Onil.
  
Les bases específiques de la convocatòria s'han publicat en el Butlletí Oficial de la Província d'Alacant número 95, del dia 25 d'abril de 2000, i estan a disposició dels interessats a la Secretaria de l'Ajuntament d'Onil.
  
El termini de presentació d'instàncies serà de 20 dies naturals, a comptar des de l'endemà de la publicació de l'anunci de convocatòria en el Boletín Oficial del Estado.
  
Els successius anuncis que s'efectuen es publicaran, si escau, en el Butlletí Oficial de la Província d'Alacant i al tauler d'anuncis de l'Ajuntament d'Onil.
  
Cosa que es fa pública als efectes corresponents.
Diari Oficial de la Generalitat Valenciana


Sumari del DOGV 3873, del 08-11-2000 (2000/8882)

Informació pública de la separata del projecte d'urbanització de la unitat d'actuació número 10.
------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8882


Organisme emissor
:   Ajuntament de Xàtiva

Tipus de document
:   Anunci

Informació pública de la separata del projecte d'urbanització de la unitat d'actuació número 10. [2000/A8882]
  
El Ple de l'Ajuntament de Xàtiva, en la sessió del data 4 de maig de 2000, va aprovar inicialment el projecte de la urbanització de la unitat d'actuació número 10, redactat per Bolinches i Felici Arquitectos, SL, i Segura & Roldán Ingenieros, SL, amb un pressupost de 943.907.097 pessetes, i el va sotmetre a informació pública en el Diari Oficial de la Generalitat Valenciana número 3.779, de data 26 de juny de 2000, i en el periòdic Levante de 30 de juny de 2000, notificant-ho a cada un dels titulars cadastrals de l'esmentada unitat d'actuació.
  
Vist que Bolinches i Felici Arquitectos, SL, i Segura & Roldán Ingenieros, SL, van presentar una separata al projecte a fi d'incloure les modificacions que calguen per a esmenar les observacions realitzades pels serveis tècnics municipals. Aquestes modificacions es refereixen a la instal·lació elèctrica, tractament de ventilació del jaciment arqueològic, jardineria i millora de la xarxa d'aigua potable, que suposen un augment de 5.810.772 pessetes, i per això el pressupost ascendeix a un total de 971.276.372 pessetes, incloses, per tant, despeses generals, benefici industrial i honoraris de redacció del projecte i de direcció d'obres.
  
Ateses les modificacions introduïdes en el projecte aprovat inicialment, mitjançant l'Acord de la Comissió de Govern de data 31 de juliol de 2000, se sotmet de nou a informació pública durant un període de 20 dies, mitjançant un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions, així com consultar en aquest Ajuntament, Departament d'Urbanisme, les actuacions que es deriven de l'esmentada documentació.